“በየአመቱ በአማካይ ከ14 ሺህ በላይ እናቶች በወሊድና ከወሊድ ጋር በተገናኘ ህይወታቸውን ያጣሉ” ዶክተር ሊያ ታደሰ
“በየአመቱ በአማካይ ከ14 ሺህ በላይ እናቶች በወሊድና ከወሊድ ጋር በተገናኘ ህይወታቸውን ያጣሉ” ዶክተር ሊያ ታደሰባሕር ዳር፡ ጥር 04/2013 ዓ.ም (አብመድ)በኢትዮጵያ በየዓመቱ በአማካይ ከ14 ሺህ በላይ እናቶች በወሊድና ከወሊድ ጋር በተገናኘ ችግር ህይወታቸውን እንደሚያጡ የጤና ሚንስትሯ ዶክተር ሊያ ታደሰ ገለጹ።የኢትዮጵያ አትሌቲክስ ፌዴሬሽን ፕሬዝዳንት ኮማንደር አትሌት ደራርቱ ቱሉ ለሚቀጥሉት ሁለት ዓመታት የጤናማ እናትነት አምባሳደር ሆና ተመርጣለች።የጤናማ እናትነት ወር ዘመቻ ዘንድሮ በዓለም አቀፍ ደረጃ ለ35ኛ ጊዜ በኢትዮያ ደግሞ ለ15ኛ ጊዜ ይከበራል።የዘንድሮው ጤናማ እናትነት ወር ዘመቻ “በደም መፍሰስ ምክንያት እናት ለምን ትሙት?” በሚል መሪ መልዕክት ተጀምሯል።በአለም ላይ በርካታ ቁጥር ያላቸው እናቶች ከእርግዝና እና ከወሊድ ጋር በተያያዙ ችግሮች ምክንያት ህይወታቸውን ያጣሉ።ከእዚህ ውስጥም በዋናነት 50 በመቶ የሚሆኑት እናቶች የሚሞቱት በደም መፍሰስ ሳቢያ መሆኑ ይገለጻል።